नई दिल्ली। भारत के मुख्य न्यायाधीश दीपक मिश्रा के खिलाफ विपक्ष की ओर से लाए गए महाभियोग प्रस्ताव को उपराष्ट्रपति और राज्यसभा के सभापति एम. वैंकेया नायडू ने खारिज कर दिया। बता दें कि उपराष्ट्रपति की ओर से इस फैसले जानकारी 10 बजने से कुछ देर पहले ही आई। कांग्रेस नेता और वकील कपिल सिब्बल ने कहा था कि जब तक महाभियोग के प्रस्ताव की कार्यवाही चल रही तब तक के लिए दीपक मिश्रा को अदालत नहीं आना चाहिए। हालांकि उपराष्ट्रपति की ओर से 10 बजे से पहले ही ऑर्डर देने के चलते संशय खत्म हो गया और दीपक मिश्रा ने अपना कामकाज संभाल लिया।